Missatge: Acusen un policia blanc d'haver mort a trets un motorista negre desarmatEls fets van passar en un control rutinari de carretera el 19 de juliol a Cincinnati, a l'estat nord-americà d'OhioRedacció 30 Jul 2015 - 12.18Ray Tensing, agent de la Universitat de Cincinnati, acusat d'assassinat (Reuters) La justícia nord-americana ha inculpat per assassinat el policia blanc Ray Tensing, de 25 anys, per haver mort a trets un motorista negre desarmat, en un control rutinari de carretera a Cincinnati, a l'estat nord-americà d'Ohio. Els fets van passar el 19 de juliol, quan l'agent va aturar el motorista Samuel Dubose, de 43 anys, perquè no portava placa de matrícula frontal i el va matar d'un tret al cap.A Tensing l'han expulsat del cos de policia. Aquest dijous ha de comparèixer davant del tribunal i, en cas que el procés judicial es resolgui en contra seva, el podrien condemnar a cadena perpètua. Pel fiscal encarregat del cas es va tractar d'un "acte insensat i del tot injustificat, motivat per la còlera". L'assassinat de Samuel Dubose s'afegeix a un nou cas d'abusos policials la vigília a Sarasota, Florida. Un vídeo de seguretat gravat en una comissaria mostra com un policia fa punteria tirant cacauets a la boca d'un sense sostre. El sense sostre està a terra assegut, amb les mans emmanillades. El vagabund, que segons la policia estava molt begut, arriba a obrir la boca per agafar els cacauets que li llança l'agent. El cap de la policia de Sarasota ha dit que s'ha obert una investigació sobre els fets i de moment s'ha suspès l'agent.

Resposta: Molt malament i mà dura amb els policies estadounidencs amb gatell fàcil, però perquè resaltar la raça de l'agresor i la víctima i insinuar que hi ha un mòvil racista pel mitg està bé i en canvi quan hi ha una agressió d'un negre, un marroquí, un gitano, etc, està malament dir la raça, l'ètnia o la nacionalitat de l'agressor?